CELEX: 62009FA0059
Language: el
Date: 2011-03-08 00:00:00
Title: Υπόθεση F-59/09: Απόφαση του Δικαστηρίου Δημόσιας Διοίκησης (πρώτο τμήμα) της 8ης Μαρτίου 2011 — De Nicola κατά Ευρωπαϊκής Τράπεζας Επενδύσεων (Υπαλληλική υπόθεση — Προσωπικό της Ευρωπαϊκής Τράπεζας Επενδύσεων — Αξιολόγηση — Προαγωγή — Αρμοδιότητα του Δικαστηρίου Δημόσιας Διοίκησης — Παραδεκτό — Σιωπηρή απορριπτική απόφαση — Εσωτερική οδηγία — Εκπρόσωπος του προσωπικού — Αρχή του σεβασμού των δικαιωμάτων άμυνας)

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/27
            
         Απόφαση του Δικαστηρίου Δημόσιας Διοίκησης (πρώτο τμήμα) της 8ης Μαρτίου 2011 — De Nicola κατά Ευρωπαϊκής Τράπεζας Επενδύσεων
   (Υπόθεση F-59/09) (1)
   
   (Υπαλληλική υπόθεση - Προσωπικό της Ευρωπαϊκής Τράπεζας Επενδύσεων - Αξιολόγηση - Προαγωγή - Αρμοδιότητα του Δικαστηρίου Δημόσιας Διοίκησης - Παραδεκτό - Σιωπηρή απορριπτική απόφαση - Εσωτερική οδηγία - Εκπρόσωπος του προσωπικού - Αρχή του σεβασμού των δικαιωμάτων άμυνας)
   2011/C 130/54
   Γλώσσα διαδικασίας: η ιταλική
   
      Διάδικοι
   
   
      Προσφεύγων: Carlo De Nicola (Strassen, Λουξεμβούργο) (εκπρόσωπος: L. Isola, δικηγόρος)
   
      Καθής: Ευρωπαϊκή Τράπεζα Επενδύσεων (εκπρόσωποι: C. Gómez de la Cruz, T. Gilliams και F. Martin, επικουρούμενοι από τον A. Dal Ferro, δικηγόρο)
   
      Αντικείμενο
   
   Αφενός, ακύρωση των προαγωγών που αποφασίστηκαν στις 29 Απριλίου 2008, καθόσον δεν περιλαμβάνεται στους προαχθέντες ο προσφεύγων, καθώς και της αξιολογήσεως του προσφεύγοντος για το έτος 2007. Αφετέρου, ακύρωση της αποφάσεως της επιτροπής προσφυγών να εξακολουθήσει την εξέταση της περιπτώσεώς του, παρά το αίτημα εξαιρέσεως μελών της που διατύπωσε ο προσφεύγων. Τέλος, αίτημα να διαπιστωθεί ότι ο προσφεύγων είναι θύμα ηθικής παρενοχλήσεως και να υποχρεωθεί η καθής να παύσει την παρενόχληση, να ικανοποιήσει την ηθική βλάβη του προσφεύγοντος και να αποκαταστήσει την υλική του ζημία.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την έκθεση αξιολογήσεως του 2007 και την απόφαση περί μη προαγωγής του C. De Nicola.
            
         
               2)
            
            
               Απορρίπτει τα λοιπά αιτήματα της προσφυγής.
            
         
               3)
            
            
               Ο C. De Nicola και η Ευρωπαϊκή Τράπεζα Επενδύσεων φέρουν έκαστος τα δικαστικά έξοδά του.
            
         
      (1)  ΕΕ C 205 της 29.8.2009, σ. 49.